ທີສະເຫລີມສະຫລອງ 50 ປີແຫ່ງວັນສ້າງຕັ້ງຂະແຫນງວຽກງານການເມືອງພາຍໃນ
ພິທີມອບຫລຽນໄຊແຮງງານຊັ້ນຫນຶ່ງໃຫ້ຄະນະວຽກງານການເມືອງ
ພາຍໃນສູນກາງ. ພາບ:thanhtra.com
ຕອນເຊົ້າວັນທີ 29/2 ຢູ່ ຮ່າໂນ້ຍ, ຄະນະວຽກງານການເມືອງພາຍໃນສູນກາງ ໄດ້ຈັດຕັ້ງພິທີສະເຫລີມສະຫລອງ 50 ປີແຫ່ງວັນສ້າງຕັ້ງຄະນະວຽກງານການເມືອງພາຍໃນ (5/1/1966-5/1/2016). ເຂົ້າຮ່ວມພິທີ ມີທ່ານ ຫງວຽນຟູຈ້ອງ ເລຂາທິການໃຫຍ່ ຄະນະບໍລິຫານງານສູນກາງພັກກອມມູນິດຫວຽດນາມ, ທ່ານ ເລຂາຟຽວ, ທ່ານນົງດືກແມ້ງ, ອະດີດເລຂາທິການໃຫຍ່ພັກກອມມູນິດຫວຽດນາມພ້ອມດ້ວຍບັນດາການນຳຂັ້ນສູງ ພັກ, ລັດ, ສະພາແຫ່ງຊາດ.
ເພື່ອຮັບປະກັນການຊີ້ນຳນຳພາຂອງພັກສຳລັບວຽກງານກໍ່ສ້າງລັດ ແລະ ກົດໝາຍ, ຮັບໃຊ້ພາລະກິດສ້າງສາ ແລະ ປົກປັກຮັກສາປະເທດຊາດ, ພັກກອມມູນິດ ຫວຽດນາມ ໄດ້ສ້າງຕັ້ງ, ປັບປຸງ ແລະ ບູລະນະອົງການເສນາທິການຂອງພັກກ່ຽວກັບຂົງເຂດການເມືອງພາຍໃນ. ນັບແຕ່ເມື່ອສ້າງຕັ້ງມາຮອດປະຈຸບັນ, ຄະນະວຽກງານການເມືອງພາຍໃນສູນກາງ ແລະ ຂະແຫນງວຽກງານການເມືອງພາຍໃນຂອງພັກ ໄດ້ເປັນເຈົ້າການ, ມີຫົວຄິດປະດິດສ້າງ, ສຳເລັດຫນ້າທີ່ວຽກງານເປັນຢ່າງດີ, ບັນລຸໝາກຜົນດີສົມຄວນຢ່າງຮອບດ້ານ. ຄະນະວຽກງານການເມືອງພາຍໃນ ໄດ້ເສນາທິການໃຫ້ກົມການເມືອງ, ຄະນະເລຂາສູນກາງພັກ, ຄະນະຊີ້ນຳສູນກາງກ່ຽວກັບການຕ້ານການສໍ້ລາດບັງຫລວງ, ເລັ່ງລັດ ຍູ້ໄວລະດັບຄວາມໄວການສືບສວນສອບສວນ, ສັ່ງຟ້ອງ, ພິພາກສາບັນດາລາຍຄະດີ, ແກ້ໄຂບັນດາກໍລະນີສໍ້ລາດບັງຫລວງ. ທີ່ພິທີ, ທ່ານ ດີງເທຮີງ, ກຳມະການກົມການເມືອງ, ຜູ້ປະຈຳການຄະນະເລຂາສູນກາງພັກ ໄດ້ມອບຫລຽນໄຊແຮງງານຊັ້ນຫນຶ່ງໃຫ້ຄະນະວຽກງານການເມືອງພາຍໃນສູນກາງ.
(ແຫຼ່ງຄັດຈາກ VOV)